**Ansvars- og funktionsbeskrivelser for udvalgsformænd og udvalgsmedlemmer**

Appeludvalget: Kommissorium for udvalget fremgår af Badminton Danmarks Love §23

|  |  |
| --- | --- |
| Udvalgsmedlem | Ansvar- og funktionsbeskrivelse for Appeludvalgsformand og Appeludvalget |
| **Sammensætning og valg** | Appeludvalget består af 1 formand, yderligere 2 udvalgsmedlemmer samt 2 suppleanter.Alle vælges på forbundets repræsentantskabsmøde i h.t. lovenes §23, stk.1. |
| **Formanden****Vedr. økonomi** | * Formanden er økonomisk ansvarlig for udvalget og udvalgets dispositioner overfor Badminton Danmarks Hovedbestyrelse.
* Det er formandens ansvar og pligt, at udvalgets budget forvaltes i henhold til udvalgets formål og retningslinjer fastsat af Badminton Danmark. Formanden er forpligtiget til enhver tid at kunne redegøre for økonomiske dispositioner, og skal løbende indgå i dialog med Badminton Danmarks økonomiske administration omkring benyttelse af budgettet. Der udsendes kvartalsmæssigt budget- og regnskabsstatus til Udvalgsformanden. Formanden skal godkende enhver økonomisk disposition for det pågældende udvalg, og der kan kun i særtilfælde gives godkendelse til, at et andet udvalgsmedlem kan godkende økonomiske dispositioner på udvalgets vegne.
* Budgettet for det pågældende udvalg er fastsat af Hovedbestyrelsen i Badminton Danmark og må ikke overskrides, og hvis der sker uforudsete hændelser eller dispositioner, som medfører overskridelse af budgettet, skal dette godkendes af den ansvarlige for udvalget i Badminton Danmarks Hovedbestyrelse samt den politiske Økonomiansvarlige i Hovedbestyrelsen.
 |
| **Udvalgsformanden er ansvarlig for** | * At alle sager og opgaver, der indbringes for udvalget, behandles i henhold til ”Forretningsgang m.v.” og ”Afsigelse af kendelse og appel” i Badminton Danmarks Love §23.
 |
| **Ansvar – og funktionsbeskrivelse for udvalget**  | * Udvalget skal behandle alle indkomne sager, som er beskrevet i Badminton Danmarks love §23 stk. 3 ”Opgaver”
* Udvalget skal ved behandlingen af indkomne sager følge forretningsgangen beskrevet i Badminton Danmarks love §23, stk. 4 – 8
* Udvalget skal afsige sin kendelse og oplyse om appelmulighed i h.t. Badminton Danmarks love §23 stk. 9 - 11
* Udvalgets skal – med administrationens hjælp – offentliggøre dets afgørelser på Badminton Danmarks hjemmeside
 |
| **Reference til HB** | * HB’ s næstformand
 |
| **Appeludvalget har samarbejdsrelationer med** | * Administrationen i det omfang det skønnes nødvendigt, ved fremskaffelsen af de nødvendige materialer (oplysninger) samt vedrørende bestemmelserne for at overholde underretnings- og informationspligterne.
 |